**भारत सरकार**

मानव संसाधन विकास मंत्रालय

उच्‍चतर शिक्षा विभाग

राज्‍य सभा

अतारांकित प्रश्‍न संख्‍या: 2048

उत्‍तर देने की तारीख: 28 जुलाई, 2014

**भारतीय विश्वविद्यालयों की रैंकिंग**

**2048. श्री बी॰ के॰ हरिप्रसादः**

क्या मानव संसाधन विकास मंत्री यह बताने की कृपा करेंगे किः

(क) क्या क्वैक्वारेली सायमंड्स यूनिवर्सिटी द्वारा हाल ही में की गई रैंकिंग के अनुसार, भारत एकमात्र ऐसा ‘ब्रिक्स’ राष्ट्र है जिसकी एक भी संख्या ‘ब्रिक्स’ राष्ट्रों के 10 सर्वश्रेष्ठ विश्वविद्यालयों की सूची में शामिल नहीं है;

(ख) क्या उक्त सूची में चीन सबसे ऊपर है और पहले छः स्थानों पर उसका कब्जा है, जबकि उसके बाद ब्राजील, रूस तथा दक्षिण अफ्रीका को स्थान प्राप्त हुआ है; और

(ग) क्या रैंकिंग के अनुसार ‘ब्रिक्स’ देशों के किसी भी अन्य विश्वविद्यालय की तुलना में भारतीय प्रौद्योगिकी संस्थान, खड़गपुर में डॉक्‍टरेट की उपाधि प्राप्त शिक्षकों का अनुपात अधिक है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क): जी, हां। क्वैक्वारेली सायमंड्स (क्‍यूएस) यूनिवर्सिटी रेंकिंग: ब्रिक्‍स 2014 के अनुसार कोई भारतीय संस्‍था शीर्ष की 10 ब्रिक्‍स यूनिवर्सिटी में नहीं आती। भारतीय प्रौद्योगिकी संस्‍थान (आईआईटी), दिल्‍ली इस सूची में 13वें स्‍थान पर है।

(ख): जी, हां।

(ग): क्‍यूएस प्रणाली यूनिवर्सिटी रेंकिग निर्धारित करने के लिए 100 की अधिकतम गणना के साथ विभिन्‍न सूचकांक काम में लेती है। इनमें से एक सूचकांक है ‘‘पीएचडी के साथ संकाय स्‍टाफ’’। क्‍यूएस यूनिवर्सिटी रैंकिंग: ब्रिक्‍स 2014 के अनुसार आईआईटी खड़गपुर की अन्‍य अंतर्राष्‍ट्रीय विश्‍वविद्यालयों और भारतीय संस्‍थाओं जैसे आईआईटी मुम्‍बई, आईआईटी दिल्‍ली, आईआईटी कानपुर के साथ ‘‘पीएचडी के साथ संकाय स्‍टाफ’’ में गणना 100 है।

\*\*\*\*\*